**John Erik Selle** (født 1966) er en norsk pastor og politiker som siden 2013 har vært leder i partiet Konservativt (KON), tidligere kalt Partiet De Kristne (PDK).

Bakgrunn
--------

Erik Selle er sønn av John Victor Selle (født 1938), tidligere misjonsprest, misjonssekretær, 
generalsekretær for Norsk Misjon i Øst (Misjon bak Jernteppet) og sokneprest.

Erik Selle vokste opp i Bangladesh, Nepal, USA og Bergen. Da han var to-tre år flyttet familien til Bangladesh der foreldrene i omkring ti år arbeidet som misjonærer for Den norske santalmisjon, en misjonsorganisasjon tilknyttet Den norske kirke. Han forteller selv at han slik ble «født inn i troen». Selle gikk på internatskole i Katmandu i Nepal, og familien bodde også et år i USA.

Selle er cand.theol. fra Universitetet i Oslo der han tok mellomfag i sosialøkonomi og embetseksamen i teologi i perioden fra 1991 til 1996. Han arbeida som feltprest i Forsvaret i 1997 og var lærer i Bærum fra 1998 til 2004. Selle er også utdanna ved Heimevernets skole- og kompetansesenter og tjenestegjorde som major i Heimevernet Bosnia i 2007.

Virke
-----

Selle var fram til 2014 pastor og administrerende direktør i BærumsKirken, en pinsemenighet på Høvik i Bærum som Selle grunnla i 2001 og som nedla virksomheten i 2013. Han har i tillegg blant annet vært styremedlem i Kristenfolket, en kristenkonservativ organisasjon som ble oppretta i 2009.

### Partipolitikk

Erik Selle ble første gang valgt til leder i De Kristne (seinere omdøpt til Partiet De Kristne, PDK) i 2013. Ved stortingsvalget dette året stilte han som partiets førstekandidat i Nord-Trøndelag. PDK ble danna som ei bygdeliste på Bømlo i Hordaland i 2011. I kommunestyre- og fylkestingsvalget 2015 stilte partiet lister i 69 kommuner og 19 fylker. Selle var førstekandidat i Akershus fylke og var også med på partilista for valget i Bærum kommune. Ved stortingsvalget i 2017 er Selle nominert på førsteplass i både Aust-Agder og Akershus fylke og på andreplass i Oslo.

Selle har tidligere hatt en periode i kommunestyret i Bærum for Høyre og også vært medlem av Fremskrittspartiet.

Selle er profilert «israelvenn» og jobba tidligere som rådgiver ved Internasjonale Kristne Ambassade Jerusalem, en politisk-religiøs organisasjon oppretta i 1980. Han er særlig opptatt av kristne i Afrika, blant annet som nestformann i The Africa-Israel Initiative. Selle er motstander av sosialisme og tilhenger av markedsøkonomi. Blant politiske kampsaker er styrking av familien og nasjonalstaten, senking av skattenivå og fjerning av pride-markeringer i barnehager og skoler.

Ved stortingsvalget i 2017 var Selle nominert på førsteplass i både Aust-Agder og Akershus fylke, og på andreplass i Oslo. Ved valget fikk partiet 0,3 prosent av stemmene. Ved valget i 2021 ble partiet ikke representert på Stortinget, med en oppslutning på 0,4 prosent. 

I forbindelse med Russlands invasjon av Ukraina i 2022 hevdet Vebjørn Selbekk at Selle er en av Putin-regimets fremste apologeter i Norge og at han har formidlet russisk propaganda som legitimerer Russlands invasjon.

Referanser
----------

1. ↑   www.proff.no[Hentet fra Wikidata]
2. ↑   ajp.fm[Hentet fra Wikidata]
3. ↑
4. ↑  Kandidatliste for Konservativt i Kristiansand 2023
5. 1 2  *Korsets seier*. xx. 2013.
6. ↑  Intervju i TV Visjon Norges «Studio Direkte» 24. januar 2024
7. 1 2 3  Presentasjon på Linked.in[*død lenke*]
8. ↑  purehelp.no om Erik Selle
9. ↑   (PDF) .  Manglende eller tom `|tittel=` (hjelp)
10. ↑  «Valglister ved stortingsvalget 2013 i Nord-Trøndelag». Arkivert fra originalen 19. juni 2016. Besøkt 29. august 2015.
11. ↑  «Valglister til fylkestinga 2015». Arkivert fra originalen 5. mars 2016. Besøkt 29. august 2015.
12. ↑  PDK i kommunevalget i Bærum 2015
13. ↑  *Stortingsvalget 2017. Valglister med kandidater. Stortingsvalget 2017 i Aust-Agder* Arkivert 31. august 2017 hos Wayback Machine. Aust-Agder fylkeskommune.
14. ↑  *Stortingsvalget 2017. Valglister med kandidater Godkjent av fylkesvalgstyret i Akershus 15.05.2017* Arkivert 31. august 2017 hos Wayback Machine. Fylkesvalgstyret i Akershus.
15. ↑  *Stortingsvalget 2017. Valglister med kandidater. Stortingsvalget 2017 i Oslo*, Oslo kommune.
16. 1 2  *Dagen* 2012: *De Kristne klare med interimstyre*
17. ↑  The Africa-Israel Initiative
18. ↑  Intervju i *Dagen* 2014
19. ↑  Norge IDAG 10. september 2023: *Partileder i Konservativt, Erik Selle: – Vi har fått politikere som har mistet gangsynet*
20. ↑  Selbekk, Vebjørn (9. mars 2022). «De kristne Putin-forsvarerne». *Dagen*. Besøkt 1. oktober 2023.

Eksterne lenker
---------------

* (no) Erik Selle på Facebook Rediger på Wikidata